Komisjoni direktiiv 97/71/EÜ,

15. detsember 1997,

millega muudetakse lisasid nõukogu direktiivides 86/362/EMÜ, 86/363/EMÜ ja 90/642/EMÜ, vastavalt teraviljas, loomses toidus, teatavates taimsetes saadustes, sealhulgas puu- ja köögiviljas sisalduvate ja nende pinnal esinevate pestitsiidide jääkide piirnormide kehtestamise kohta

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 24. juuli 1986. aasta direktiivi 86/362/EMÜ teraviljades sisalduvate ja nende pinnal esinevate pestitsiidide jääkide piirnormide kehtestamise kohta, [1] viimati muudetud direktiiviga 97/41/EÜ, [2] eriti selle artiklit 10,

võttes arvesse nõukogu 24. juuli 1986. aasta direktiivi 86/363/EMÜ loomses toidus ja selle pinnal esinevate pestitsiidide jääkide piirnormide kehtestamise kohta, [3] viimati muudetud direktiiviga 97/41/EÜ, eelkõige selle artiklit 10,

võttes arvesse nõukogu 27. novembri 1990. aasta direktiivi 90/642/EMÜ taimsetes saadustes, kaasa arvatud puu- ja köögiviljades sisalduvate ja nende pinnal esinevate pestitsiidide jääkide piirnormide kehtestamise kohta, [4] viimati muudetud direktiiviga 97/41/EÜ, eelkõige selle artiklit 10,

ning arvestades, et:

direktiivide 86/362/EMÜ ja 86/363/EMÜ lisasid on muudetud direktiividega 93/57/EMÜ, [5] 94/29/EÜ, [6] 95/39/EÜ [7] ja 96/33/EÜ, [8] et kehtestada loetellu kuuluvate pestitsiidide piirnormid; lisadesse jäeti siiski teatud lüngad juhul, kui olemasolevad andmed olid lubatud piirnormide kehtestamiseks puudulikud ja huvitatud osapooltel võimaldati puuduvad andmed kindlaksmääratud aja jooksul esitada; kui lubatud piirnorme ei võeta vastu direktiivide 86/362/EMÜ ja 86/363/EMÜ II lisadesse direktiividega 93/57/EMÜ, 94/29/EÜ, 95/39/EÜ ja 96/33/EÜ lisatud loetelude viidetes määratud kuupäevadeks, kohaldatakse asjakohast analüütiliselt määratud alammäära;

direktiividega 93/58/EMÜ, [9] 94/30/EÜ, [10] 95/38/EÜ [11] ja 96/32/EÜ [12] muudeti direktiivi 90/642/EMÜ II lisa, et kehtestada loetellu kuuluvate pestitsiidide piirnormid; lisasse jäeti siiski teatud lüngad juhul, kui olemasolevad andmed olid lubatud piirnormide kehtestamiseks puudulikud ja huvitatud osapooltel võimaldati puuduvad andmed kindlaksmääratud aja jooksul esitada; kui lubatud piirnorme ei võeta vastu direktiivi 90/642/EMÜ II lisasse direktiividega 93/58/EMÜ, 94/30/EÜ, 95/38/EÜ ja 96/32/EÜ lisatud loetelude viidetes määratud kuupäevadeks, kohaldatakse asjakohast analüütiliselt määratud alammäära;

liikmesriigid võivad kehtestada lubatud siseriiklikud piirnormid, kui need pole määratud direktiividega 86/362/EMÜ, 86/363/EMÜ ja 90/642/EMÜ; liikmesriigid peaksid kehtestama nimetatud siseriiklikud piirnormid vastavat toimeainet sisaldavaid taimekaitsevahendeid puudutavate siseriiklike lubade ning piisava teabe põhjal, et vältida tarbijate kokkupuudet pestitsiidide jääkide lubamatult kõrge tasemega;

kui liikmesriikide siseriiklikud lubatud piirnormid keelavad või piiravad teistest liikmesriikidest pärit saaduste ringlusse laskmist, kohaldatakse direktiivide 86/362/EMÜ ja 86/363/EMÜ artiklis 5a ja direktiivi 90/642/EMÜ artiklis 5b sätestatud lepitusmenetlust ja sellest tulenevaid erisätteid, mille hulka kuulub ka võimaluse korral ajutiste lubatud piirnormide kehtestamine;

teravilja ja taimset päritolu toodete puhul kehtestatakse jääkide piirnorm selliselt, et kasutatakse efektiivse taimekaitse saavutamiseks vajalikku miinimumkogust pestitsiide nii, et jääkainet on väikseim võimalik kogus ja see on toksikoloogiliselt vastuvõetav, eelkõige hinnangulist toidu kaudu omastamist arvesse võttes; loomset päritolu toiduainete puhul määratakse jääkide piirnormid vastavalt sellele, kui suur on pestitsiididega töödeldud teravilja ja taimset päritolu toodete tarbimine, mille tulemuseks on jääkainete sisaldus loomades ja loomsetes toodetes, ning vajadusel võetakse arvesse veterinaarravimite kasutamise otseseid tagajärgi;

huvitatud osapooled kohustuvad esitama direktiivides 93/57/EMÜ ja 93/58/EMÜ loetletud pestitsiidide osas puuduvad andmed; esitatud andmeid kontrollivad komisjon ja liikmesriikide ametiasutused, eesmärgiga valmistada ette komisjoni direktiivide muutmiseks vajalik eelnõu; direktiivides 93/57/EMÜ ja 93/58/EMÜ olevate lünkade täitmise tähtaega tuleks pikendada 31. oktoobrini 1998, et oleks võimalik lõpule viia vajalikud tööd ja konsultatsioonid;

kõik taimekaitsevahendite toimeained, mis olid turul kaks aastat pärast direktiivi 91/414/EMÜ (taimekaitsevahendite turuleviimise kohta) [13] teatavakstegemist, tuleb nimetatud direktiivi artikli 8 lõikes 2 kehtestatud tööprogrammis ettenähtud toimeainete ümberhindamise raames uuesti läbi vaadata; toimeainete ja nendel põhinevate taimekaitsevahendite kontrolli esimene etapp pole veel lõppenud; on oodata, et nimetatud kontrollimised ja nende põhjal tehtavad otsused mõjutavad oluliselt pestitsiidide lubatud kasutust ja seega ka nendele pestitsiididele kehtestatavaid lubatud piirnorme; seetõttu tuleb juhtudel, kus esinevad lüngad, pikendada direktiivides 94/29/EÜ, 94/30/EÜ, 96/32/EÜ ja 96/33/EÜ määratletud asjakohase analüütiliselt määratud alammäära kohaldamisega seonduvaid tähtaegu 1. juulini 2000 vastavalt nõukogu direktiividele 95/38/EÜ ja 95/39/EÜ, et võtta arvesse vastavate pestitsiidide lubamise ümberhindamise tagajärgi; kui ümberhindamise tulemused on olemas, peaks komisjon muutma nimetatud pestitsiididele kehtestatud piirnorme ning, kui vajalikud ja piisavad andmed ja uuringud on olemas ning kontrollitud, kehtestama või muutma piirnorme teatud pestitsiididele enne 1. juulit 2000; huvitatud osapooltele edastatav tööprogramm, millega määratakse kindlaks tähtajad, millal huvitatud osapooled peavad nimetatud teabe ja uuringud komisjonile ja liikmesriikidele esitama, tuleb kehtestada hiljemalt 31. märtsil 1998;

käesolev direktiiv vastab alalise taimetervise komitee arvamusele,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 86/362/EMÜ II lisas muudetakse:

1. direktiiviga 93/57/EMÜ kehtestatud pestitsiidi jääkide loetelu viidetes a, b ja c kuupäev "1. jaanuaril 1998" kuupäevaks "31. oktoobril 1998";

2. direktiiviga 94/29/EÜ kehtestatud pestitsiidi jääkide loetelu viidetes a, b ja c kuupäev "30. juunil 1999" fraasiks "hiljemalt 1. juulil 2000";

3. direktiiviga 96/33/EÜ kehtestatud pestitsiidi jääkide loetelu viidetes a ja b kuupäev "30. aprillil 2000" fraasiks "hiljemalt 1. juulil 2000".

Artikkel 2

Direktiivi 86/363/EMÜ II lisas muudetakse:

1. direktiiviga 93/57/EMÜ kehtestatud pestitsiidi jääkide loetelu viites a kuupäev "1. jaanuaril 1998" kuupäevaks "31. oktoobril 1998";

2. direktiiviga 94/29/EÜ kehtestatud pestitsiidi jääkide loetelu viites a kuupäev "30. juunil 1999" fraasiks "hiljemalt 1. juulil 2000";

3. direktiiviga 96/33/EÜ kehtestatud pestitsiidi jääkide loetelu viidetes a ja b kuupäev "30. aprillil 2000" fraasiks "hiljemalt 1. juulil 2000".

Artikkel 3

Direktiivi 90/642/EMÜ II lisas muudetakse:

1. direktiiviga 93/58/EMÜ kehtestatud pestitsiidi jääkide loetelu viidetes a, b, c ja d kuupäev "1. jaanuaril 1998" kuupäevaks "31. oktoobril 1998";

2. direktiiviga 94/30/EÜ kehtestatud pestitsiidi jääkide loetelu viidetes a, b ja c kuupäev "30. juunil 1999" fraasiks "hiljemalt 1. juulil 2000";

3. direktiiviga 96/32/EÜ kehtestatud pestitsiidi jääkide loetelu viidetes a, b, c ja d kuupäev "30. aprillil 2000" fraasiks "hiljemalt 1. juulil 2000".

Artikkel 4

Liikmesriigid jõustavad käesoleva direktiivi järgimiseks vajalikud õigusaktid hiljemalt 31. detsembril 1997.

Artikkel 5

Käesolev direktiiv on adresseeritud liikmesriikidele.

Brüssel, 15. detsember 1997

Komisjoni nimel

komisjoni liige

Franz Fischler

[1] EÜT L 221, 7.8.1986, lk 37.

[2] EÜT L 184, 12.7.1997, lk 33.

[3] EÜT L 221, 7.8.1986, lk 43.

[4] EÜT L 350, 14.12.1990, lk 71.

[5] EÜT L 211, 23.8.1993, lk 1.

[6] EÜT L 189, 23.7.1994, lk 67.

[7] EÜT L 197, 22.8.1995, lk 29.

[8] EÜT L 144, 18.6.1996, lk 35.

[9] EÜT L 211, 23.8.1993, lk 6.

[10] EÜT L 189, 23.7.1994, lk 70.

[11] EÜT L 197, 22.8.1995, lk 14.

[12] EÜT L 144, 18.6.1996, lk 12.

[13] EÜT L 230, 19.8.1991, lk 1.

--------------------------------------------------